《春日偕村人游芙蓉山同酌新酝》
清代·薛锦堂

芙蓉山畔负春暄，挈伴偕游草际温。烂漫千围红杏树，芳菲一桁绿杨村。

青骢得得荒郊路，白板斜斜野店门。好访牧童帘挂处，待评明月伴清樽。

作者简介：薛锦堂，（1771--1839），字播珊，或作捂衫，一字旦华，号芗圃。清金匮人。嘉庆四年(1799)邑庠生。究心汉学,奉郑、许为圭臬。著有《芗圃吟草》、《清节楼诗钞》。